OPĆA OBILJEŽJA EUROPE

1. Što je geografski smještaj? Što je geografski položaj? Objasni geografski smještaj i položaj Europe.
2. Pokaži na karti dogovorenu i granicu Europe i Azije.
3. Navedi kontinente po veličini. Objasni pripadnost Europe Starom svijetu.
4. Objasni uz demonstraciju na karti razvedenost europskih obala (najveći polutotci i otoci, zaljevi, morski prolazi,..)
5. Navedi mora sjevernog, zapadnog i južnog europskog pročelja. Objasni gospodarsku važnost Sjevernog i Norveškog mora; probleme Sredozemnog mora; važnost Golfske struje za Barentsovo more i Norveško more.
6. Objasni razliku između norveškog i dalmatinskog tipa obale.
7. Što je porječje? Što je sliv? Što je vodostaj? Navedi kojim slivovima pripadaju europske rijeke, navedi primjer rijeke za svaki sliv. Objasni i navedi primjer za deltu i estuarij.
8. Nabroji 3 važne plovne europske rijeke i objasni važnost kanala Rajna-Majna-Dunav.
9. Objasni podjelu reljefa Europe po starosti. Za svaku cjelinu navedi obilježja, nekoliko primjera i geološko razdoblje u kojem je nastalo. (Uz demonstraciju na geografskoj karti.)
10. Navedi tri vrste stijena i jedan primjer.
11. Što je vrijeme? Što je klima? Nabroji klimatske elemente i faktore. U kojim je toplinskim pojasima smještena Europa? Između kojih se pralalela prostiru? Objasni važnost zapadnih vjetrova i Golfske struje za klimu Europe.
12. Za pojedine dijelove Europe (zapadna, srednja, južna, sjeverna i istočna) navedi karakterističnu klimu, njena obilježja i vegetaciju te analiziraj klimatski dijagram.
13. Objasni pojmove maritimnost i kontinentalnost.
14. Što je gustoća naseljenosti? Kako se računa? Objasni kako i zašto se razlikuju pojedini dijelovi Europe po gustoći.
15. Kojim porodicama (i skupinama) pripadaju Europski narodi? Navedi primjer za svaku skupinu.
16. Navedi i objasni odrednice prirodnog kretanja stanovništva. Kakve su stope nataliteta i mortaliteta danas u Europi? Zašto? Objasni demografsku eksploziju i demografsku tranziciju.
17. Što je prostorno kretanje stanovništva? Objasni pojmove: migracija, emigracija, imigracija. Obajsni smjerove migracija u svijetu u 19.st i prvoj polovici 20.st te migracije unutar Europe od druge polovice 20.st. Što je odljev mozgova?
18. Što je gospodarstvo? Navedi sektore gospodarskih djelatnosti i navedi 2 primjera za svaki sektor? Objasni gospodarsku strukturu kao pokazatelj gospodarske razvijenosti neke države.
19. Objasni pojmove: urbanizacija, tercijarizacija, deagrarizacija i deruralizacija.
20. Objasni uzročno-posljedične veze između industrijalizacije i urbanizacije, deagrarizacije i deruralizacije.
21. Objasni razliku između aglomeracije i konurbacije i navedi primjer u Europi.